**Psalm**

*Iulia Drăghici*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Psalm

Doamne, cine va locui în cortul Tău

Ca să privească zilnic în ochi de Dumnezeu?

Peste cine se va așeza praful sandalelor Tale,

Tatuaj infinit pe a zilelor cărare?

Cine oare își va împărți cu Tine clipele,

Iubind nespus prezența Ta, Preabunule?

Cine va unge scutul Tău pentru luptă

Cu loialitate neîntreruptă?

Cine va zâmbi, Doamne, la sunetul vocii Tale?

Și-Ți va răspunde voios, cu osanale?

Cine va putea privi oamenii prin ochii Tăi,

Dând ploi și peste buni și peste răi?...

Cine se va uimi de finețea Ta?

Cine va crede în bunătatea și puterea Ta?

Eu!

eu.

eu, Doamne!

Pentru că pe cel mai mic fir

Din praful ce sunt,

scrie YHWH.